6/2017. sz. Vezérigazgatói utasítás
a jubileumi jutalomról és a kiemelkedő teljesítmény elismeréséről

Tartalomjegyzék

[BEVEZETÉS 3](#_Toc474751842)

[1. ÁLTALÁNOS RENDELKEZÉSEK 3](#_Toc474751843)

[1.1. A szabályzat célja, hatálya 3](#_Toc474751844)

[1.2. Értelmező rendelkezések 4](#_Toc474751845)

[2. RÉSZLETES SZABÁLYOK 5](#_Toc474751846)

[2.1. A jubileumi jutalom összege és a jogosultak köre 5](#_Toc474751847)

[2.2. Balázs Mór díj (BKK Emlékplakett) 6](#_Toc474751848)

[2.3. Elismerő Oklevél 7](#_Toc474751849)

[3. ZÁRÓ RENDELKEZÉSEK 9](#_Toc474751850)

[4. MELLÉKLETEK 10](#_Toc474751851)

# BEVEZETÉS

A BKK Budapesti Közlekedési Központ Zártkörűen Működő Részvénytársaság (a továbbiakban BKK, Társaság vagy Munkáltató) mint munkáltató és a BKK kollektív szerződését (a továbbiakban: KSZ) aláíró szakszervezetek (a továbbiakban együttesen Felek) megállapodtak abban, hogy a hatályos KSZ a 2016. év június 14. napján aláírt „MEGÁLLAPODÁS a BKK Budapesti Közlekedési Központ Zártkörűen Működő Részvénytársaság 2016. évi bérintézkedéseiről és a Kollektív Szerződés módosításáról” II pontja alapján kiegészül a jubileumi jutalomra, as BKK Emlékplakettre és az Elismerő Oklevélre vonatkozó rendelkezésekkel. A KSZ nevesíti a jubileumi jutalom, a BKK Emlékplakett és az Elismerő Oklevél intézményrendszerét, és egyben felhatalmazást biztosít a Munkáltató számára, hogy a juttatások feltételeit, részletszabályait külön utasításban szabályozza.

A fentiek érdekében, a BKK Zrt. szabályzatkezelési rendjéről szóló 14/2015. sz. Vezérigazgatói utasítás 7) pontja alapján – a szakszervezetek egyetértésével – a következőket rendelem el:

# ÁLTALÁNOS RENDELKEZÉSEK

## A szabályzat célja, hatálya

1. A jelen szabályzat célja, hogy meghatározza a BKK-ban a jubileumi jutalom, a BKK Emlékplakett (az odaítélt elimerés megnevezése: Balázs Mór Díj) és az Elismerő Oklevél odaítélésének feltételeit, és ezen elismerések egyéb részletszabályait.[[1]](#footnote-2)
2. Jelen szabályzat tárgyi hatálya kiterjed a jubileumi jutalomra, a Balázs Mór Díjra és az Elismerő Oklevélre való jogosultság feltételeire, a juttatás mértékére, kifizetésének módjára és idejére.[[2]](#footnote-3)
3. Jelen szabályzat személyi hatálya kiterjed a Társaság valamennyi munkavállalójára.

## Értelmező rendelkezések

1. Jelen szabályzat alkalmazásában:
2. **Alapbér**: a munkavállaló hatályos munkaszerződésében megállapított időbér;
3. **Fordulónap**: a Jubileumi jutalomra való jogosultság elérésének időpontja, amit a munkaviszony kezdő napjához a jubileumra jogosító évek hozzáadása ad meg;
4. **Jogfolytonos jogviszony**: a munkáltató személyében bekövetkezett változás esetén a BKK-nál mint jogutód munkáltatónál és a jogelőd munkáltatónál munkaviszony keretében együttesen eltöltött összefüggő, megszakítás nélküli jogviszony;
5. **Jubileumi jutalom**: olyan, Alapbéren túli anyagi juttatás, amely a munkavállaló részére a jogviszonyának hosszára tekintettel kerül kifizetésre;
6. **Mt**.: 2012. évi I. törvény a munka törvénykönyvéről;
7. **Vezető:** a BKK szervezeti egység vezetői és szakterületi vezetői együttesen.

# RÉSZLETES SZABÁLYOK

## A jubileumi jutalom összege és a jogosultak köre

1. A BKK munkavállalói a Társaságnál eltöltött munkaviszonyuk, illetve Jogfolytonos munkaviszonyuk alapján, annak hosszától függően Jubileumi jutalomban részesülnek.
2. A Jubileumi jutalomra az adott évben a Fordulónapot elérő munkavállalók jogosultak.
3. A Társaság által Jubileumi jutalomra jogosító időnek elismert időtartam független más jogelőd munkáltató által korábban elismert szolgálati időtől, a jogelőd által hozott elismerő határozat nem köti a Társaságot.
4. Nem minősül Jubileumi jutalomra jogosítő időnek a fizetés nélküli szabadságnak az az időtartama, amelyet nem a gyermek gondozása vagy ápolása céljából (Mt.128.-130. §) biztosít a Munkáltató a munkavállaló részére.
5. Amennyiben a munkavállaló munkaviszonya az adott évben a Fordulónap előtt megszűnik, a Jubileumi jutalom részére nem fizethető ki, kivéve, ha a munkaviszony megszüntetésére nyugdíj igénybevétele miatt kerül sor.
6. A nyugdíjba vonuló, jubileumi évben lévő, de a Fordulónapot még nem elérő munkavállaló a kilépéskor jogosult a Jubileumi jutalom összegére.
7. A jubileumi évet megelőzően csak azok a munkavállalók jogosultak jubileumi jutalomra, akiknek a munkaviszonya nyugdíj igénybevétele miatt szűnik meg, és a BKK Zrt.-nél történő foglalkoztatás időtartama alatt 2013., 2014., illetve 2015. években részükre jubileumi jutalom kifizetése még nem történt, ugyanakkor a jogelőd munkáltatónál már részesültek jubileumi elismerésben, juttatásban.
8. Amennyiben a munkavállaló jogviszonya a jubilálás évében a Fordulónap elérése előtt a munkavállaló halála miatt szűnik meg, örököse(i) részére a vezérigazgató egyedi méltányosságon alapuló döntése alapján fizethető ki a Jubileumi jutalom.
9. Azon munkavállalók esetében, akik jelen szabályzat hatálybalépése előtti években – azaz a 2013., 2014., illetve 2015. években – érték volna el a Jubileumi jutalom Fordulónapját, a Munkáltató a következő Jubileumi jutalomra jogosító Fordulónap elérésekor az elért évhez tartozó Jubileumi jutalom másfélszeresét fizeti ki Jubileumi jutalomként.
10. Azok a munkavállalók, akiknek a munkaviszonya munkáltatói felmondással szűnik meg, a felmondás indoka a Munkáltató működésével összefüggő ok vagy csoportos létszámcsökkentés, és 2013-2015. között töltötték be a jubileumi évet, de a munkaviszonyuk megszűnésekor a következő jubileumot még nem érték el, a még el nem ért következő jubileumi jutalom 50%-ára jogosultak a kilépéssel egyidejűleg.
11. A Munkáltató a megszakított munkaviszony egybeszámítását kizárólag a Társaságnál töltött munkaviszony esetében és csak egy alkalommal ismerheti el. Ennek feltétele a munkavállaló erre irányuló kérelmére a humán erőforrás igazgató jóváhagyása.
12. A Jubileumi jutalom összegét a jelen szabályzat kiadásakor az *1. számú melléklet* tartalmazza.
13. A Jubileumi jutalom átutalással történő kifizetése – a 11) és 12) pontokban meghatározott eseteket kivéve – a Fordulónap betöltését követően a Fordulónap hónapjának bérkifizetésével együtt történik.
14. A Munkáltató a Jubileumi jutalom mellé jubileumi oklevelet ad. A jubileumi oklevél átadása minden év november második vagy december első felében, belső ünnepség keretében történik.
15. A Jubileumi jutalom összege nem emelkedik évente automatikusan.

## Balázs Mór díj (BKK Emlékplakett)[[3]](#footnote-4)

1. A Munkáltató évente Balázs Mór Díj odaítélésével ismerheti el azon munkavállalók tevékenységét, akik a Társaság érdekében kiemelkedő színvonalú, hosszú időn keresztül (legalább 5 év) kiváló munkát végeztek.[[4]](#footnote-5)
2. Vezérigazgatói döntés alapján évente legfeljebb 3 db Balázs Mór Díj adható. Az elismeréshez pénzbeli jutalom jár, amely összegét az 1. számú melléklet tartalmazza. A jutalom összege az éves bérmegállapodás részeként módosulhat.[[5]](#footnote-6)
3. A vezérigazgató minden év augusztus 31. napjáig dönt a Balázs Mór Díj kioszthatóságáról, illetve a kiemelkedő teljesítmény meghatározásának egyes paramétereiről.[[6]](#footnote-7)
4. A döntés alapján a humán erőforrás igazgató felhívja a szervezeti egység vezetőket, hogy a szakterületi vezetők bevonásával a szervezeti egység munkaválallói közül a jelöltek névsorát indokolással ellátva tárgyév szeptember 30. napjáig küldjék meg részére.
5. A szervezeti egység 100 fő alatt 1 fő, 100 fő felett 2 fő jelöltet állíthat.
6. A vezérigazgató a jelöltek ismeretében meghatározza az adott évben odaítélhető Balázs Mór Díjak számát.[[7]](#footnote-8)
7. A díjazott munkavállalót, illetve munkavállalókat a szervezeti egység vezetők javaslata és a humán erőforrás igazgató előterjesztése alapján a vezérigazgató nevezi meg.
8. A Balázs Mór Díj átadása minden év november második vagy december első felében, ugyanazon a belső ünnepségen történik, amelyiken a jubileumi oklevelek átadása is.[[8]](#footnote-9)
9. A Balázs Mór Díjjal járó jutalom kifizetése a tárgyév december havi bérfizetéssel (legkésőbb január 10-ig) együtt történik.[[9]](#footnote-10)

## Elismerő Oklevél

1. A Társaságnál végzett magas színvonalú tevékenység elismeréseként Elismerő Oklevélben részesülhetnek a Társaságnál legalább 3 éve alkalmazásban álló munkavállalók.
2. Az elismerés azon munkavállalók részére ítélhető oda, akik a szakterületükön huzamosabb időn keresztül (legalább 1 év) egyenletesen, átlagon felüli teljesítményt nyújtottak.
3. Évente legfeljebb 5 db Elismerő Oklevél adható. Az elismeréshez pénzbeli jutalom jár, amely összegét az 1. számú melléklet tartalmazza. A jutalom összege az éves bérmegállapodás részeként módosulhat.
4. A szervezeti egység vezetők Elismerő Oklevélre minden év szeptember 30-ig 1 főt jelölhetnek a humán erőforrás igazgató felhívására, a jelölést alátámasztó indoklással.
5. A vezérigazgató a jelöltek ismeretében, a humán erőforrás igazgató előterjesztése alapján dönt az Elismerő Oklevelek díjazottairól.
6. Az Elismerő Oklevelek átadása minden év november második vagy december első felében, ugyanazon a belső ünnepségen történik, amelyiken a jubileumi oklevelek és a Balázs Mór Díjak átadása is.[[10]](#footnote-11)
7. Az Elismerő Okelvéllel járó jutalom kifizetése a tárgyév december havi bérfizetéssel (legkésőbb január 10-ig) együtt történik.

# ZÁRÓ RENDELKEZÉSEK

1. A jelen szabályzat 2017. január 1. napján lép hatályba.
2. A szabályzat elkészítéséért, valamint a BKK Zrt. szabályzatkezelési rendjéről szóló 14/2015. sz. Vezérigazgatói utasítás 124) pontja szerinti, továbbá soron kívüli felülvizsgálatáért a humán erőforrás igazgató a felelős.
3. Jelen szabályzat a KSZ megszűnésének napján hatályát veszíti.

Budapest, 2017. február 9.

 Dr. Dabóczi Kálmán s.k.

 vezérigazgató

SZIGNÓK

|  |  |  |
| --- | --- | --- |
| Előkészítő szakterület/szervezeti egységAláírás/bélyegző helye | További érintett szakterület/szervezeti egységAláírás/bélyegző helye | További érintett szakterület/szervezeti egységAláírás/bélyegző helye |
| GazdaságAláírás/bélyegző helye | JogAláírás/bélyegző helye | SzabályozásAláírás/bélyegző helye |

# MELLÉKLETEK

1. számú melléklet: A JUBILEUMI JUTALOM, A BALÁZS MÓR DíJHOZ (BKK EMLÉKPLAKETT) TARTOZÓ PÉNZBELI JUTALOM ÉS AZ ELISMERŐ OKLEVÉLHEZ TARTOZÓ PÉNZBELI JUTALOM ÖSSZEGE[[11]](#footnote-12)
1. Korrigálva 2017. február 13-án. Alkalmazandó 2017. január 1-től. [↑](#footnote-ref-2)
2. Korrigálva 2017. február 13-án. Alkalmazandó 2017. január 1-től. [↑](#footnote-ref-3)
3. Korrigálva 2017. február 13-án. Alkalmazandó 2017. január 1-től. [↑](#footnote-ref-4)
4. Korrigálva 2017. február 13-án. Alkalmazandó 2017. január 1-től. [↑](#footnote-ref-5)
5. Korrigálva 2017. február 13-án. Alkalmazandó 2017. január 1-től. [↑](#footnote-ref-6)
6. Korrigálva 2017. február 13-án. Alkalmazandó 2017. január 1-től. [↑](#footnote-ref-7)
7. Korrigálva 2017. február 13-án. Alkalmazandó 2017. január 1-től. [↑](#footnote-ref-8)
8. Korrigálva 2017. február 13-án. Alkalmazandó 2017. január 1-től. [↑](#footnote-ref-9)
9. Korrigálva 2017. február 13-án. Alkalmazandó 2017. január 1-től. [↑](#footnote-ref-10)
10. Korrigálva 2017. február 13-án. Alkalmazandó 2017. január 1-től. [↑](#footnote-ref-11)
11. Korrigálva 2017. február 13-án. Alkalmazandó 2017. január 1-től. [↑](#footnote-ref-12)